Var stolt yfir fyrsta myndverkinu tveggja ára gömul Vitinn á Breið er nýlegur vettvangur menningarviðburða á Akranesi . Vitavörðurinn Hilmar Sigvaldason er duglegur að fá til sín tónlistarfólk og aðra listamenn til að standa fyrir viðburðum í vitanum . Um síðustu helgi var opnuð myndlistarsýning í Akranesvita , en reyndar skiptir listamaðurinn Hrönn Eggertsdóttir sýningunni í tvo hluta . Annar hlutinn heitir Landið mitt og hinn Eftirvænting . Í tilefni þessarar sýningar heimsótti blaðamaður Skessuhorns Hrönn í vinnustofu hennar í bílskúrinn að Hjarðarholti 10 á Akranesi , í Gallerí Grund . Hrönn á að baki fjölda einkasýninga og samsýninga . Þegar blaðamaður hitti Hrönn að máli var hún ekki farin að koma myndunum fyrir í vitanum . „ Ég er með 42 frágengin verk en verð trúlega ekki með þau öll á sýningunni . Svo á eftir að koma í ljós hvernig verkin þola óupphitað húsnæði eins og vitinn er , “ segir Hrönn . Hún skýrir nöfnin á sýningunum þannig . „ Landið mitt eru myndir af landinu margar draumkenndar . Hin sýningin , Eftirvænting , eru abstrakt myndir og nafnið er tilkomið vegna þess að ég hef málað af svo mikilli eftirvæntingu og tilhlökkun í vetur . “ Nánar er rætt við Hrönn Eggertsdóttur myndlistarkonu í Skessuhorni vikunnar .